CM ने DGP-मुख्य सचिव के साथ बैठक की; विपक्ष की मांग पर फैसला लिया
Patna News;तमिलनाडु में बिहार के लोगों की पिटाई के मामले में भाजपा विधान मंडल के एक प्रतिनिधिमंडल ने मुख्यमंत्री नीतीश कुमार से मुलाकात की । इस मुलाकात के दौरान नेता प्रतिपक्ष विजय सिन्हा और सम्राट चौधरी सहित अन्य विधायक मौजूद रहे। 
तमिलनाडु में बिहारी मजदूरों पर हमले के वीडियो वायरल होने के बाद प्रदेश में बवाल मचा हुआ है। तमिलनाडु सरकार इसे अफवाह करार दे चुकी है। बिहार में विपक्ष के हंगामे के बाद अब सच्चाई जानने के लिए बिहार सरकार अफसरों की एक टीम तमिलनाडु भेजेगी। बिहार के CM नीतीश कुमार ने मुख्य सचिव आमिर सुबहानी और डीजीपी आरएस भट्टी के साथ बैठक के बाद यह निर्देश दिया।
नेता प्रतिपक्ष विजय सिन्हा ने बताया कि उन्होंने सम्राट चौधरी व अन्य विपक्षी विधायकों के साथ शुक्रवार को CM से मुलाकात की है। उन्होंने कहा कि हम लोगों ने CM से मांग की कि बिहार से एक सर्वदलीय टीम अधिकारियों के साथ तमिलनाडु भेजी जाए।
इस पर CM ने डीजीपी और मुख्य सचिव को बुलाकर कहा कि अधिकारियों की एक टीम कल ही भेजी जाए। सीएम ने कहा कि जो लोग भी तमिलनाडु से बिहार आना चाहते हैं, उन्हें वापस लाया जाएगा। फिलहाल डीजीपी और मुख्य सचिव की मुख्यमंत्री के साथ मीटिंग हो रही है। मीटिंग के बाद ही फैसला होगा कि टीम में कौन-कौन जाएंगे।
बिहार विधानसभा और विधान परिषद में भी हंगामा
बिहार विधानसभा की कार्यवाही के 5वें दिन तमिलनाडु में बिहारियों पर हो रहे हमलों को लेकर सदन में सरकार और विपक्ष आमने-सामने हैं। सदन में बीजेपी विधायकों ने जमकर हंगामा किया। विधानसभा में नेता प्रतिपक्ष विजय सिन्हा ने कहा कि तमिलनाडु में मजदूरों के साथ दुखद घटनाएं हो रही हैं। उन्होंने कहा कि इस मामले में तमिलनाडु के DGP झूठ बोल रहे हैं।
जमुई और मुंगेर के लोग सहमे हए हैं। पलायन कर रहे हैं। तमिलनाडु में एक टीम बनाकर भेजनी चाहिए। इसकी जांच होनी चाहिए। मामला सही निकलेगा। अगर मामला गलत निकला तो मैं माफी मांगूंगा नहीं तो आपको सदन में माफी मांगनी पड़ेगी।
विजय सिन्हा के आरोपों पर उप मुख्यमंत्री तेजस्वी यादव ने कहा कि तमिलनाडु में बिहार के सभी मजदूर सुरक्षित हैं, इस पर सियासत नहीं करें। जो भी मामला है उसकी सरकार जांच करेगी। जो दोषी पाए जाएंगे उन पर कार्रवाई की जाएगी। बिहार डीजीपी ने वायरल हो रहे वीडियो को झूठा बताया है। आपको हम पर विश्वास नहीं है तो केंद्रीय गृहमंत्री इसकी जांच करवा लें।
सिन्हा ने कहा कि उनकी मजदूरों से बात भी हुई है। मजदूरों ने बताया कि तमिलनाडु में हत्याएं हुई है। वह लोग अपने घर नहीं जा पा रहे हैं। उप मुख्यमंत्री जी इस मामले को फर्जी बता रहे हैं। वे एक गुंडे की भाषा बोल रहे हैं। विधानसभा अध्यक्ष भी उन्हीं के इशारे पर चल रहे हैं। सरकार और तमिलनाडु के DGP का बयान झूठा है। वहां से हमारे लोगों को सुरक्षित निकालकर लाएं, नहीं तो हम सड़क पर उतरकर प्रदर्शन करेंगे। तमिलनाडु में 12 लोगों की हत्याएं हुई हैं।
बिहार विधान परिषद में नेता विरोधी दल सम्राट चौधरी ने कहा कि बिहार सरकार तमिलनाडु मामले में जनता को गुमराह कर रही है। यह दुर्भाग्यपूर्ण है। वहां के कई परिवार के लोग यह बता रहे कि तमिलनाडु में उनके साथ क्या-क्या हो रहा है। इसकी जांच होनी चाहिए। पुलिस मुख्यालय भी दबाव में गलत बयान दे रहा है।
चिराग पासवान ने गृह मंत्री को लिखा पत्र
लोजपा (रामविलास) के राष्ट्रीय अध्यक्ष चिराग पासवान ने इस मामले पर गृह मंत्री अमित शाह को पत्र लिखा है। उन्होंने लिखा कि मैंने भी वीडियो देखा है। बिहार के कई ऐसे मजदूर हैं जो तमिलनाडु में रह रहे हैं उन्होंने मुझसे संपर्क किया है और सोशल मीडिया पर चल रहे वीडियो को सत्य बताया है। परंतु तमिलनाडु का स्थानीय प्रशासन इन खबरों को भ्रामक बता रहा है। इसकी क्या सत्यता है, मैं नहीं जानता, लेकिन अगर यह सत्य है तो यह बिहारियों के लिए बहुत चिंताजनक है। अतः आपसे आग्रह है अपने स्तर से जांच कराकर सच और झूठ का फैसला करें।
VIP ने जारी किया हेल्पलाइन नंबर
इस मामले पर वीआईपी सुप्रीमो मुकेश सहनी ने मदद की घोषणा की है। VIP के संस्थापक मुकेश सहनी ने तमिलनाडु में बिहार के मजदूरों पर हो रहे हमले की निंदा की। पटना में शुक्रवार को पत्रकारों से बात की। मुकेश सहनी ने कहा कि तमिलनाडु में काम कर रहे बिहार के मजदूरों की दुख की घड़ी में हमारी पार्टी उन सभी भाइयों के साथ है। इसके लिए पार्टी द्वारा हेल्पलाइन नंबर (9155990238) भी जारी किया गया है। इस पर तमिलनाडु में रहने वाले बिहार के लोग कॉल या व्हाट्सएप कर संपर्क कर सकते हैं।
मुख्यमंत्री के निर्देश के बाद हुआ एक्शन
बिहार के चीफ सेक्रेटरी आमिर सुबहानी ने कल ही दैनिक भास्कर से बात करते हुए बताया था कि सीएम के निर्देश के बाद उन्होंने तमिलनाडु के चीफ सेक्रेटरी से और DGP ने तमिलनाडु के DGP से बात की है। उन्होंने आश्वासन दिया है कि दोषियों के खिलाफ सख्त कार्रवाई की जाएगी। बिहार के जो मजदूर वहां फंसे हैं। उन्हें सुरक्षा दी जाएगी। और घर तक पहुंचाने की कोशिश की जाएगी। हम लगातार वहां की सरकार के संपर्क में हैं।
कम मजदूरी लेना पूरे विवाद की वजह
तमिलनाडु में काम कर रहे जमुई के मजदूर ने बताया कि कुछ महीने पहले हिंदी बोलने वाले बिहारी मजदूर और स्थानीय तमिलनाडु मजदूरों के बीच एक बैठक की गई थी। इसमें ये तय किया गया कि अब मजदूरी 1000 रुपए से 1200 रुपए लेनी है। इसके लिए धमकी भी दी गई, लेकिन बिहारी मजदूर शरू से ही 800 रुपए में काम कर रहे हैं। उनका तर्क है कि जिस कंपनी में काम कर रहे हैं वहां उनका विश्वास है। कुछ मजदूरों ने तो कंपनी से एडवांस लिया है।
वापस लौटे मजदूरों ने सुनाई है आपबीती
दैनिक भास्कर ने तमिलनाडु से बिहार लौट रहे मजदूरों से बात कर उनकी हालत जानने की कोशिश की है। 25 साल का अरमान अपने 20 साथियों के साथ जमुई आ रहा है। हमने उसे बताया कि तमिलनाडु DGP हमले की बात से इनकार कर रहे हैं। इस पर उसने कहा कि अगर कुछ नहीं हुआ तो इतनी लाशें कैसे बिहार पहुंच गईं। हम लोगों पर हमले कैसे हो रहे हैं।
तिरुपुर से 2 दिन पहले लौटे जमुई के सिकंदरा धादौर गांव के श्रवण कुमार ने बताया कि वहां बहुत खराब माहौल है। बिहारियों पर चाकू से हमले किए जा रहे हैं। हमला करने वालों का कहना है कि तुम लोग यहां से बिहार चले जाओ।
जमुई के सिकंदरा गांव के रहने वाले रोहित कुमार ने बताया कि तमिलनाडु में हिंदी वालों के खिलाफ बहुत खराब स्थिति है। हिंदी बोलने वालों को मारा जा रहा है। हिंदी वालों को भगाकर वहां तमिल वाले ही रहना चाहते हैं। तमिलनाडु में 14 लोगों की हत्या हुई है।
जमुई के राहुल भी गुरुवार को लौटे हैं। वो तिरुपुर में रह रहे थे। उन्होंने बताया कि वहां मार्केट में भी सबको मार रहे हैं। काट दे रहे हैं। वहां 14 से 15 लोगों को मार दिया गया है। माहौल काफी खराब है, इस कारण से हम वहां से भाग आए हैं। बस हिंदी बोलने वालों को मारा काटा जा रहा है।
इस विवाद पर अन्य खबरें भी पढ़िए...
तमिलनाडु की घटना पर सदन में हंगामा, नेता प्रतिपक्ष बोले- मामले को दबा रही सरकार
बिहार विधानसभा की कार्यवाही के 5वें दिन इस मामले को लेकर सदन में सरकार और विपक्ष आमने-सामने हैं। सदन में बीजेपी विधायकों ने जमकर हंगामा किया। विधानसभा में नेता प्रतिपक्ष विजय सिन्हा ने कहा कि तमिलनाडु में मजदूरों के साथ घटना हो रही हैं। उन्होंने कहा कि इस मामले में तमिलनाडु के DGP झूठ बोल रहे हैं। पढ़िए पूरी खबर...
उधर बिहारियों पर हमले..इधर CM स्टालिन के बर्थ-डे में तेजस्वी:वीडियो सामने आने के बाद ट्रोल हुए उपमुख्यमंत्री; यूजर्स बोले- बेशर्मी की हद है
तमिलनाडु में बिहार के मजदूरों पर हमले हो रहे हैं। दावा किया जा रहा है कि 15 मजदूरों की हत्या की गई है। इस पूरे मामले पर उपमुख्यमंत्री तेजस्वी यादव जमकर ट्रोल हो रहे हैं। दरअसल तेजस्वी यादव बुधवार को तमिलनाडु के मुख्यमंत्री स्टालिन के जन्मदिन समारोह में शामिल होने के लिए चेन्नई गए थे। वहां उन्होंने उनके साथ मंच भी साझा किया। गले मिलकर बधाईयां भी दी। तेजस्वी ने अपने ट्विटर अकाउंट से इसकी तस्वीर भी शेयर की है। इसके बाद से सोशल मीडिया पर लोगों में उनके खिलाफ गुस्सा है। पूरी रिपोर्ट पढ़ने के लिए यहां क्लिक करिए
मारपीट-हत्याओं के बाद तमिलनाडु से बिहारियों का पलायन
तमिलनाडु में बिहारी मजदूरों के साथ बर्बरता की जा रही है। उनके साथ मारपीट हो रही है। वहां से लौट रहे मजदूर 15 से ज्यादा हत्याओं का दावा कर रहे हैं। मजदूर वहां से पलायन कर रहे हैं।दैनिक भास्कर ने तमिलनाडु से बिहार लौट रहे मजदूर से बात की। 25 साल का अरमान अपने 20 साथियों के साथ जमुई आ रहा है। हमने उसे बताया कि तमिलनाडु DGP हमले की बात से इनकार कर रहे हैं। जिसपर उसने कहा कि अगर कुछ नहीं हुआ तो इतनी लाशें कैसे बिहार पहुंच गईं। हम लोगों पर हमले कैसे हो रहे हैं। पढ़िए पूरी खबर...
तमिलनाडु में बिहारी मजदूरों की हत्या पर सदन में हंगामा:बीजेपी ने कुर्सियां उठाकर पटकीं; प्रदर्शन के बाद सदन से वॉकआउट किया
बिहार विधानसभा के बजट सत्र के चौथे दिन तमिलनाडु में हो रही बिहारी मजदूरों की हत्याओं को लेकर आज विधानसभा के बाहर बीजेपी ने प्रदर्शन किया। बीजेपी ने सरकार के खिलाफ जमकर नारेबाजी की। बीजेपी विधायकों ने सदन में कुर्सियां पटकीं। इसके बाद कार्रवाई से वॉकआउट कर दिया। BJP विधायक हरी भूषण ठाकुर ने उप मुख्यमंत्री का इस्तीफा मांगते हुए कहा कि तमिलनाडु में जिस तरह से मजदूरों की हत्या की गई है। अपमानित किया जा रहा है। तेजस्वी यादव चार्टर्ड प्लेन में बैठ कर उनके साथ केक खा रहे हैं। यह शर्म की बात है। पूरी रिपोर्ट पढ़ने के लिए यहां क्लिक करिए
पटना सुपर फास्ट (22643) से तमिलनाडु से लौटे मजदूरों ने बताई पूरी कहानी
तमिलनाडु के त्रिपुर में अब तक एक दर्जन से अधिक लोगों की जान चले जाने की खबर है। हिंसा की घटना से मुंगेर जिला के असरगंज के सैकड़ों मजदूर भय के साए में जीने को विवश हैं। वहीं त्रिपुर से असरगंज लौटने का सिलसिला भी अब शुरू हो गया है। गुरुवार की शाम त्रिपुर से लौटे असरगंज थाना क्षेत्र के रहमतपुर बासा निवासी सत्यनारायण पंजियारा के बेटे रोशन कुमार ने बताया कि त्रिपुर में हमारे कॉलोनी के आस-पास हिंदी भाषा बोलने वालों पर अभी हमले नहीं हो रहे हैं, लेकिन कुछ ही दूरी पर लगातार हमले होने से वहां दहशत का माहौल कायम है। पूरी खबर पढ़ने के लिए क्लिक करें।